Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PLANA RAZVOJA ZADARSKE ŽUPANIJE ZA RAZDOBLJE OD 2021. DO 2027. GODINE**  **ZADARSKA ŽUPANIJA**  **ZADAR, 21.siječnja 2022.godine** | |
| **Naziv akta za koji je provedeno savjetovanje s javnošću** | Plan razvoja Zadarske županije za razdoblje od 2021. do 2027. godine |
| **Naziv tijela nadležnog za izradu nacrta / provedbu savjetovanja** | Zadarska županija |
| **Razlozi za donošenje akta i ciljevi koji se njime žele postići uz sažetak ključnih pitanja** | Proces izrade Plana razvoja Zadarske županije 2021. – 2027. odvija se sukladno Zakonu o sustavu strateškog planiranja i upravljanja razvojem RH (NN 123/17), Zakonu o regionalnom razvoju Republike Hrvatske (NN 147/14, 123/17, 118/18), Zakonu o proračunu (NN 87/08, 136/12, 15/15) te pratećim podzakonskim aktima.  Na temelju novog zakonodavnog i metodološkog okvira, Županijska skupština Zadarske županije, na sjednici održanoj 31. listopada 2019., donijela je Odluku o pokretanju postupka izrade Plana razvoja Zadarske županije za razdoblje 2021. – 2027. (KLASA: 302-02/19-2/4, URBROJ: 2198/1-02-19-4).  Plan razvoja Zadarske županije za razdoblje od 2021. do 2027. godine temeljni je srednjoročni akt strateškog planiranja od značaja za Zadarsku županiju kojim se definiraju posebni ciljevi za provedbu strateških ciljeva iz dugoročnih akata strateškog planiranja.  Planom razvoja Zadarske županije utvrđuje se srednjoročna vizija, prioriteti i ciljevi razvoja Zadarske županije te drugi obvezujući elementi sadržaja srednjoročnih akata strateškog planiranja na područnoj (regionalnoj) razini propisani zakonom kojim se uređuje sustav strateškog planiranja i upravljanja razvojem Republike Hrvatske. |
| **Objava dokumenata za savjetovanje**  **Razdoblje provedbe savjetovanja** | [www.zadarska-zupanija.hr](http://www.zadarska-zupanija.hr) |
| 17. studenog 2021. – 20. prosinca 2021. godine |
| **Pregled osnovnih pokazatelja uključenosti savjetovanja s javnošću** | U okviru savjetovanja s javnošću zaprimljeni su komentari 4 organizacije raspoređeni kroz 9 pojedinačnih točaka, odnosno komentara. Prema vrsti komentara, 3 su u kategoriji načelni prijedlozi i mišljenje na nacrt akta ili dokumenta, a preostalih 6 je u kategoriji primjedbi na pojedine članke ili dijelove nacrta akta ili dokumenta (prijedlog i mišljenje). Od 9 zaprimljenih komentara, 3 komentara su prihvaćena, 2 komentara su djelomično prihvaćena, a 4 su primljena na znanje. Pregled zaprimljenih komentara i odgovora iskazan je u Prilogu I. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Iskazano u Prilogu I. |
| **Ostali oblici savjetovanja s javnošću** | Iskazano u Prilogu II. |
| **Troškovi provedenog savjetovanja** | 0 kuna |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Željka Jurlina, Udruga Eko Zadar | Načelni prijedlozi i mišljenje na nacrt akta ili dokumenta | Načelno mišljenje o dokumentu je da je u njemu očit nesrazmjer između opisanih razvojnih izazova i mogućnosti te predloženih mjera i pokazatelja ishoda, a pogotovo u kontekstu potrebe za razvojem održivosti i otpornosti na klimatske promjene. | **Primljeno na znanje.**  Zahvaljujemo na komentaru.  Zakonom o sustavu strateškog planiranja i upravljanja razvojem (NN 123/17), čl. 23. st. 1. propisano je kako se planom razvoja jedinice područne (regionalne) samouprave definiraju posebni ciljevi za provedbu strateških ciljeva iz dugoročnih akata strateškog planiranja iz članaka 17. i 18. predmetnog Zakona, odnosno Nacionalne razvojne strategije Republike Hrvatske do 2030. te drugih sektorskih i višesektorskih strategija. Nacionalnom razvojnom strategijom Republike Hrvatske postavljen je okvir za izradu Plana razvoja Zadarske županije do 2027. godine te su svi definirani posebni ciljevi, pripadajući pokazatelji ishoda i mjere usklađeni.  U kontekstu odgovora na opisane razvojne izazove i mogućnosti predložen je okvir od 4 prioritetna područja, 20 posebnih ciljeva i 85 mjera usmjerenih ka ostvarenju vizije Zadarske županije kao konkurentne i razvijene županije koja predvodi u plavom i zelenom rastu gospodarstva Jadranske Hrvatske te županije inovativnog i održivog razvoja sa sigurnim i poticajnim okruženjem za sve njezine stanovnike. Posebni ciljevi i mjere se međusobno nadopunjavaju i prožimaju, a sam koncept održivog razvoja, posebice s aspekta očuvanja i zaštite okoliša, uključivši i pitanje otpornosti na klimatske promjene, izravno je uključen u 9 od 20 posebnih ciljeva, a neizravno kroz cijelu intervencijsku logiku. |
| 2. | Željka Jurlina, Udruga Eko Zadar | Primjedbe na pojedine članke ili dijelove nacrta akta ili dokumenta (prijedlog i mišljenje) | Što se tiče Razvojnog smjera 3. „Zelena i digitalna tranzicija“, posebnog cilja 14. (Unaprjeđenje energetske učinkovitosti i infrastrukture uz tranziciju prema čistoj energiji i OiE) smatramo da su pokazatelji ishoda vrlo neambiciozni i da ne odgovaraju predloženim mjerama.  Isto smatramo i za poseban cilj 15. (Razvoj konkurentne, otporne i održive poljoprivrede i prehrambenog sektora). Navedeni pokazatelji nam minimalno govore o načinu na koji će se u narednom razdoblju doprinijeti razvoju održivih praksi u poljoprivredi, odnosno smanjenju negativnog utjecaja poljoprivrede na smanjenje kvalitete tla i bioraznolikosti općenito.  Što se tiče posebnog cilja 16., iz predloženih pokazatelja također nije razvidno kako će se doprinijeti razvoju održivih (u skladu sa zaštitom okoliša i klime) praksi u ribarstvu i akvakulturi.  Što se tiče posebnog cilja 17. koji je povezan s ciljem razvoja održive mobilnosti, ni iz predloženih mjera, a ni pokazatelja, nije jasno na koji način se doprinosi razvoju održive mobilnosti, odnosno mobilnosti koja doprinosi smanjenju negativnog okolišnog otiska kroz smanjenje stakleničkih plinova. Tim više što je prometa na području Zadarske županije vodeći onečišćivač okoliša. | **Primljeno na znanje.**  Zahvaljujemo na komentaru.  Pokazatelji ishoda odabrani su iz Biblioteke pokazatelja koja se vodi pri Ministarstvu regionalnog razvoja i fondova EU RH. Definiranje pokazatelja izvršeno je prema SMART kriteriju u onoj mjeri koliko je to moguće u pogledu dinamike i mogućnosti osiguravanja kontinuiranog praćenja pojedinog pokazatelja na regionalnoj razini.  Pokazatelji ishoda određuju se za razinu posebnih ciljeva, a za razinu mjera određuju se pokazatelji rezultata provedbenim programima jedinica područne (regionalne) i lokalne samouprave. |
| 3. | Željka Jurlina, Udruga Eko Zadar | Primjedbe na pojedine članke ili dijelove nacrta akta ili dokumenta (prijedlog i mišljenje) | U dodatku III. – SWOT analizi smatramo da je i u slabostima korisno navesti nedovoljnu razvijenost organizacija civilnog društva koje su aktivne u području zaštite okoliša i prirode jer takvih organizacija na području Zadarske županije zaista nedostaje, a njihov razvoj bi itekako mogao doprinijeti zaštiti okoliša i klime na ovom području kroz doprinos razvoju međusektorske suradnje, većem uključivanju građana i širenju svijesti o važnosti zaštite okoliša i klime, povlačenju sredstava iz fondova EU-a, poticanje razvoja društvenog poduzetništva s fokusom na zaštitu okoliša itd. | **Prihvaća se.**  Zahvaljujemo na komentaru.  U dodatak III. SWOT analizu Plana razvoja Zadarske županije, u odjeljak slabosti upisana je izjava kako slijedi:  „Nedovoljno razvijeni kapaciteti organizacija civilnog društva aktivnih u području zaštite okoliša i prirode“. |
| 4. | Ante Fabijanić, Grad Pag | Načelni prijedlozi i mišljenje na nacrt akta ili dokumenta | Uz ovaj obrazac ponovno Vam dostavljamo tablicu projekata koje je potrebno realizirati na području Grada Paga i koja je sastavni prilog ovog obrasca | **Primljeno na znanje.**  Zahvaljujemo na komentaru te dostavljenim podacima. |
| 5. | Ante Fabijanić, Grad Pag | Primjedbe na pojedine članke ili dijelove nacrta akta ili dokumenta (prijedlog i mišljenje) | str.90 dopisati u ključne točke ostvarenja projekt Izgradnje i dogradnje OŠ Jurja Dalmatinca u Pagu i izgradnju sportske dvorane u Pagu  str. 91. dopisati u ključne točke ostvarenja Izgradnja i opremanje otočkog Doma zdravlja u Gradu Pagu-balneološki turizam (ljekovito blato)  str. 92. dopisati u ključne točke ostvarenja Izgradnja i opremanje staračkog doma u Gradu Pagu  str. 92. dopisati u ključne točke ostvarenja Izgradnja i opremanje staračkog doma u Gradu Pagu  str. 94. dopisati u ključne točke ostvarenja Energetska obnova sportske dvorane OŠ Jurjal Dalmatinca  Zatvaranje odlagališta komunalnog otpada Sv. Kuzam i izgradnja Etape 2 faze 2 (sortirnica)  str. 101. dopisati u ključne točke ostvarenja izgrađena vodnokomunalna infrastruktura aglomeracije Pag-Povljana-Kolan | **Djelomično se prihvaća.**  Zahvaljujemo na komentaru.  U okviru točke 7. Terminski plan provedbe projekata od strateškog značaja Plana razvoja Zadarske županije unose se isključivo strateški projekti Zadarske županije i ustanova te tvrtki kojima je Županija osnivač, odnosno projekti koji nadilaze značaj pojedine jedinice lokalne samouprave te projekti u određenoj fazi spremnosti za realizaciju.  U točku 7. upisuju se sljedeći predloženi projekti:  - Razvoj luksuznih teritorijalnih brendova „Magazini soli“ Pag  -Dogradnja i opremanje OŠ Jurja Dalmatinca Pag  -Energetska obnova RJ Benkovac, RJ Obrovac i RJ Pag  -Izrađena projektno-tehnička dokumentacija aglomeracije Pag-Povljana-Kolan  Ostali zaprimljeni projektni prijedlozi uneseni su u bazu projektnih ideja za Plan razvoja Zadarske županije 2021. – 2027. |
| 6. | Toni Herenda, GO SDP Pag | Načelni prijedlozi i mišljenje na nacrt akta ili dokumenta | Dopuna strateških projekta važnih za razvoj Grada Paga a dijelom i Zadarske županije te Republike Hrvatske | **Primljeno na znanje.**  Zahvaljujemo na komentaru te dostavljenim podacima. |
| 7. | Toni Herenda, GO SDP Pag | Primjedbe na pojedine članke ili dijelove nacrta akta ili dokumenta (prijedlog i mišljenje) | Izgradnja, obnova i uređenje Doma zdravlja Pag u sastavu kojeg će se pored osnovne djelatnosti pružati usluge i zdravstvenog turizma kroz korištenje ljekovitog blata, morske vode-salamure u bazenima soli , ljekovitog bilja, vjetra  Izgradnja i opremanje Staračkog doma Pag  Izgradnja i opremanje Muzeja grada Paga koji će obuhvatiti izlaganje paška čipke, narodne nošnje, sakralne umjetnosti, solarstva, lik i djela Bartola Kašića i dr.  Zatvaranje odlagališta otpada Sv. Kuzam i izgradnja i opremanje sortirnice sa prostorom za odlaganje odvojeno sakupljenih sastavnica otpada za koje je ishodovana pravomoćna građevinska dozvola.  Izgradnja rotora na križanju D106 i D 108 (Gorica Povljana)  Izgrađena vodno komunalna infrastruktura aglomeracije Pag-Povljana-Kolan  Energetska obnova Doma zdravlja ZŽ RJ Pag  Energetska obnova sportske dvorane OŠ J .Dalmatinca Pag | **Djelomično se prihvaća.**  Zahvaljujemo na komentaru.  U okviru točke 7. Terminski plan provedbe projekata od strateškog značaja Plana razvoja Zadarske županije unose se isključivo strateški projekti Zadarske županije i ustanova te tvrtki kojima je Županija osnivač, odnosno projekti koji nadilaze značaj pojedine jedinice lokalne samouprave te projekti u određenoj fazi spremnosti za realizaciju.  U točku 7. upisuju se sljedeći predloženi projekti:  - Razvoj luksuznih teritorijalnih brendova „Magazini soli“ Pag  -Dogradnja i opremanje OŠ Jurja Dalmatinca Pag  -Energetska obnova škole i sportske dvorane OŠ Jurja Dalmatinca Pag  -Energetska obnova RJ Benkovac, RJ Obrovac i RJ Pag  -Izrađena projektno-tehnička dokumentacija aglomeracije Pag-Povljana-Kolan  Ostali zaprimljeni projektni prijedlozi uneseni su u bazu projektnih ideja za Plan razvoja Zadarske županije 2021. – 2027. |
| 8. | Predrag Rukavina, Općina Povljana | Primjedbe na pojedine članke ili dijelove nacrta akta ili dokumenta (prijedlog i mišljenje) | Primjedba na „Dodatak II. Osnovna analiza stanja“, str. 243, Tablica 12.3. Davatelji javne usluge prikupljanja otpada i postojeće građevine za gospodarenje otpadom po jedinicama lokalne samouprave Zadarske županije za 2020. godinu; davatelj javne usluge prikupljanja otpada za Općinu Povljana je Čistoća Povljana d.o.o. | **Prihvaća se.**  Zahvaljujemo na komentaru. |
| 9. | Predrag Rukavina, Općina Povljana | Primjedbe na pojedine članke ili dijelove nacrta akta ili dokumenta (prijedlog i mišljenje) | Primjedba na „Dodatak II. Osnovna analiza stanja“, str. 50, Tablica 2.16. Pregled aktivnih poduzetničkih zona u Zadarskoj županiji u 2020. godini, u Općini Povljana aktivna je „Poslovna zona Povljana“ broj aktivnih poduzetnika je 2, a broj zaposlenih je 15 | **Prihvaća se.**  Zahvaljujemo na komentaru. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Prilog 2. Prikaz ostalih oblika savjetovanja s javnošću sukladno planu savjetovanja na lokalnoj i regionalnoj razini**

|  |  |  |  |  |  |
| --- | --- | --- | --- | --- | --- |
| **Prikaz ostalih oblika savjetovanja s javnošću sukladno planu savjetovanja na lokalnoj i regionalnoj razini** | | | | | |
| **FAZA IZRADE PLANA RAZVOJA** | **AKTIVNOSTI**  **(MEHANIZMI)** | **VREMENSKI PERIOD** | **NOSITELJI** | **CILJNA SKUPINA** | **INDIKATORI** |
| Kontinuirano tijekom cijele izrade Plana razvoja, a osobito u sljedećim fazama:   * Prikupljanje podataka i informacija za izradu analitičkih podloga * Utvrđivanje intervencijske logike i definiranje pokazatelja ishoda * Utvrđivanje konačnog teksta Plana razvoja | Organizacija sjednica Partnerskog vijeća | Od 02.12.2019. do 29.01.2022. | Zadarska županija i ZADRA NOVA | Partnerstvo u izradi i provedbi PR ZŽ | -broj održanih sjednica: 4  -broj sudionika: 40 organizacija, 70 sudionika |
| Kontinuirano tijekom cijele izrade Plana razvoja, a osobito u sljedećim fazama:   * Prikupljanje podataka i informacija za izradu analitičkih podloga * Utvrđivanje intervencijske logike i definiranje pokazatelja ishoda * Utvrđivanje konačnog teksta Plana razvoja | Organizacija sastanaka članova radnih skupina | Od 15.12.2020. do 25.10.2021. | ZADRA NOVA | Krajnji korisnici | -broj održanih sastanaka: 6  -broj sudionika: 48 organizacija, 64 sudionika |
| Prikupljanje podataka i informacija za izradu analitičkih podloga | Organizacija sastanaka fokus grupa | Od 21. do 5. listopada 2020. | ZADRA NOVA | Dionici | -broj održanih sastanaka: 14  -broj sudionika: 93 organizacije, 140 sudionika |
| Kontinuirano tijekom cijele izrade Plana razvoja, a osobito u sljedećim fazama:   * Prikupljanje podataka i informacija za izradu analitičkih podloga * Utvrđivanje intervencijske logike i definiranje pokazatelja ishoda * Utvrđivanje konačnog teksta Plana razvoja | Anketiranje Jedinica lokalne samouprave | Od 16.02.2021. do 30.03.2021. | ZADRA NOVA | Partnerstvo u izradi i provedbi PR ZŽ | -broj anketiranih JLS: 32  -broj popunjenih anketa: 32 |
| Utvrđivanje konačnog teksta dokumenta Plana razvoja Zadarske županije | Otvoreno savjetovanje za javnost | Od 17.11.2021. do  20.12.2021. | Zadarska županija | Opća javnost | -broj dana trajanja javnog savjetovanja: 34  - broj komentara: n/p |
| Utvrđivanje konačnog teksta dokumenta Plana razvoja Zadarske županije | Obavijest jedinicama lokalne samouprave o otvorenom savjetovanju za javnost | Od 17.12.2021. do  20.12.2021. | ZADRA NOVA | Opća javnost | -broj poslanih obavijesti: 1 e-mail upućen na adrese 34 JLS, 6 objava za medije, 4 gostovanja na radiopostajama |
| Kreiranje intervencijske logike Plana razvoja Zadarske županije | Anketiranje građana – o tome u kojem smjeru se ZŽ treba razvijati (on-line) | Od 25.01.2021. do 10.02.2021. | ZADRA NOVA | Opća javnost | -broj anketiranih građana: 308 |
| Kontinuirano tijekom cijele izrade Plana razvoja, a osobito u sljedećim fazama:   * Prikupljanje podataka i informacija za izradu analitičkih podloga * Utvrđivanje intervencijske logike i definiranje pokazatelja ishoda * Utvrđivanje konačnog teksta Plana razvoja | Vrednovanje Plana razvoja | Od 10.02.2020. do 21.01.2022. | Zadarska županija i ZADRA NOVA | Partnerstvo u izradi i provedbi PR ZŽ | -broj održanih sastanaka: 8  -broj sudionika: 6 organizacija, 13 sudionika |